በሱዳን የተጀመረዉ የሰላም ድርድር በሁለቱም ወገኖች ዕርቅ ለማዉረድ ያላቸዉን ፍላጎት ማሳያ ነው- ጠ/ሚ ዐቢይ አሕመድ
ጠቅላይ ሚንስትር ዶ/ር ዐቢይ አሕመድ በደቡብ ሱዳን በተካሄደዉ የዕርቅ ምክክር መድረክ ላይ ከጥቂት ወራት በፊት የሲቪል መንግስት ለመመስረት የተፈረመዉን ስምምነት አንስትዉ ዛሬ በሱዳን የሽግግር መንግሥት እና የሱዳን ታጣቂዎች ቡድን መካከል የተጀመረዉ የሰላም ድርድር በሁለቱም ወገኖች ሰላም ለማምጣትና ዕርቅ ለማዉረድ ያላቸዉን ፍላጎት ማሳያ ነዉ ብለዋል::ሁለቱም ወገኖች ስምምነት ላይ ደርሰዉ ያላቸዉን አቅም አካታች የሆነችና የበለጸገች ሱዳን ለመገንባት እንዲያተኩሩ ጥሪ አቅርበዋል::ጠቅላይ ሚንስትሩ በደቡብ ሱዳን የነበራቸዉን የምስራቅ አፍሪካ የልማት በይነ መንግሥታት (ኢጋድ) አባል ሀገራት መሪዎች ምክክር መድረክ አገባደዉ አዲስ አበባ መመለሳቸውን ከጠቅላይ ሚንስትር ጽህፈት ቤት ያገኘነው መረጃ ያመለክታል፡፡